AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2020 m. gruodžio 2 d. gavo Molėtų „Vyturėlio“ vaikų lopšelio - darželio (toliau – Darželis) raštą Nr. SD-66 „Dėl turto perdavimo administracijai“, kuriame nurodo, kad jų veiklai nereikalinga negyvenamoji patalpa - vaikų darželis (bendras plotas 92,83 kv. m), esantis Molėtų r. sav., Alantoje, Sodų al. 4-2 ir prašo Administracijos perimti turtą. Administracija perėmusi turtą valdyti, naudoti ir disponuoti juo patikėjimo teise priėmė sprendimą, kad Savivaldybės funkcijoms nurodytos patalpos nereikalingos. Administracija turėdama informacijos, kad nurodytoje teritorijoje ieškoma patalpų nuomai, nusprendė kreiptis į tarybą su siūlymu skelbti nurodytam turtui 78,19 kv. m patalpų nuomos konkursą. Lieka dar 2 patalpos 2-1, 2-2, kurios šiuo metu netinkamos naudojimui. Apsvarsčius ekonominius ir finansinius svertus šių 2 patalų nuoma nebus skelbiama. Atsižvelgdama į tai, Administracija teikia Molėtų rajono savivaldybės tarybai sprendimo projektą „Dėl savivaldybės nekilnojamojo turto išnuomojimo viešojo konkurso būdu“ dėl 78,19 kv. m patalpų nuomos.

Parengto sprendimo projekto tikslas - išnuomoti viešojo konkurso būdu 5 metų laikotarpiui 78,19 kv. m ploto patalpas, esančias Molėtų r. sav., Alantoje, Sodų al. 4-2, prekybos ir paslaugų arba kirpyklos ir kitų grožio salonų veiklai ir nustatyti pradinę 1 kv. m nuomos kaina 0,26 Eur per mėnesį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.